
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	28 noiembrie 2011

	Nr.
	27/450


RAPORT  DE ÎNLOCUIRE
asupra  proiectului de Lege privind respingerea  Ordonanţei de urgenţă a Guvernului nr. 86/2010 pentru modificarea şi completarea Ordonanţei de urgenţă a Guvernului nr.5/ 2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice
În temeiul art.70 din Regulamentul Camerei Deputaţilor, republicat, proiectul de Lege privind respingerea  Ordonanţei de urgenţă a Guvernului nr. 86/2010 pentru modificarea şi completarea Ordonanţei de urgenţă a Guvernului nr.5/ 2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice a fost retrimis Comisiei pentru muncă şi protecţie socială în vederea reexaminării şi depunerii unui nou raport, cu adresa nr. PLx 680/2010 din 28 septembrie 2011.

Proiectul de lege are ca obiect de reglementare instituirea unor norme în baza cărora, la stabilirea veniturilor familiei sau persoanei singure, în vederea acordării ajutorului de încălzire, să fie luate în considerare toate veniturile realizate în luna anterioară depunerii cererilor, cu excepţia burselor de studiu şi sociale şi al sprijinului financiar acordat elevilor în cadrul programului „Bani de liceu”.
În urma reexaminării în şedinţa din 22 noiembrie 2011, Comisia a hotărât, cu unanimitate de voturi, aprobarea proiectului de lege în forma prezentată de Senat, în sensul respingerii Ordonanţei de urgenţă a Guvernului nr.86/2010 întrucât aceasta a rămas fără obiect ca urmare a abrogării Ordonanţei de urgenţă a Guvernului nr. 5/2003 prin  Ordonanţa de urgenţă a Guvernului nr.70/2011. 

Prezentul raport înlocuieşte raportul de înlocuire depus cu 
nr. 27/275 din 9 iunie 2011.
Proiectul de lege face parte  din categoria legilor ordinare, conform prevederilor art.73 alin.(3) din Constituţia României, republicată. 

În conformitate cu prevederile art.55 din Regulamentul Camerei Deputaţilor, la dezbateri a participat, din partea Casei Naţionale de Pensii Publice, doamna Doina Pârcălabu - preşedinte.
La lucrările comisiei au fost prezenţi 25 de deputaţi, din totalul de 27 membri ai comisiei.
Proiectul de lege a fost adoptat de Senat în şedinţa din 16 noiembrie 2010. 

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


PREŞEDINTE,



SECRETAR,



Victor Paul Dobre


Kerekes Károly 

Şef serviciu Elena Mesaroş
Întocmit,

Consilier parlamentar Monica Rallu Curta









1/2
PAGE  
2/2

[image: image1.png]